

IARSCRÍBHINN

a ghabhann leis an

TREOIR Ó PHARLAIMINT NA hEORPA AGUS ÓN gCOMHAIRLE

lena leasaítear Treoir 1999/62/CE maidir le muirir a ghearradh ar fheithiclí earraí troma as leas a bhaint as bonneagair áirithe  
(Téacs atá ábhartha maidir le LEE)

(1) Leasaítear Iarscríbhinní 0, III, IIIa, IIIb agus IV mar a leanas:

(a) In Iarscríbhinn 0, leasaítear Roinn 3 mar a leanas:

(i) cuirtear an méid seo a leanas in ionad an cheannteidil:

'3. Feithiclí ‘EURO III’/‘EURO IV’/‘EURO V’';

(ii) sa tábla, scriostar an líne maidir le ''feithicil ''EEV'''';

(iii) cuirtear an fhomhír seo a leanas isteach leis:

**'Teorainneacha astaíochtaí EURO VI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Teorainnluachanna | | | | | | | |
|  | CO  (mg/kWh) | THC  (mg/kWh) | NMHC  (mg/kWh) | CH4  (mg/kWh) | NOX (1)  (mg/kWh) | NH3  (ppm) | Mais PM  (mg/kWh) | Uimhir PM  (#/kWh) |
| WHSC (AC) | 1500 | 130 |  |  | 400 | 10 | 10 | 8,0 x 1011 |
| WHTC (AC) | 4000 | 160 |  |  | 460 | 10 | 10 | 6,0 x 1011 |
| WHTC (AD) | 4000 |  | 160 | 500 | 460 | 10 | 10 | 6,0 x 1011 |

Tabhair faoi deara:

AD = Adhaint Dheimhneach

AC = Adhaint Chomhbhrú

(1) Féadfar leibhéal inghlactha an chomhábhair NO2 sa teorainnluach NOx a shainiú tráth níos faide anonn.';

(b) Leasaítear Iarscríbhinn III mar a leanas:

(i) Leasaítear Roinn 2 mar a leanas:

— i bpointe 2.1., cuirtear an méid seo a leanas in ionad an séú fleasc:

'— Déanfar na costais a chionroinnt ar fheithiclí tromshaothair ar bhonn oibiachtúil trédhearcach agus an cion de thrácht feithiclí tromshaothair atá le hiompar ar an ngréasán agus na costais a bhaineann leis sin a chur san áireamh. Féadfar na ciliméadair feithicle arna dtaisteal ag feithiclí tromshaothair a choigeartú chun na críche sin le ‘fachtóirí coibhéise’ lena bhfuil údar oibiachtúil amhail iad sin a leagtar amach i bpointe 4 (\*).

\_\_\_\_\_\_\_\_

\* Agus na Ballstáit ag cur fachtóirí coibhéise i bhfeidhm, is féidir go gcuirfear san áireamh tógáil bóthair a fhorbraítear ar bhonn céimnithe nó cur chuige i leith saolré fhada a úsáid.';

— i bpointe 2.2., cuirtear an méid seo a leanas in ionad an dara fleasc:

'— Déanfar na costais sin a chionroinnt idir trácht feithiclí tromshaothair agus trácht eile ar bhonn cion iarbhír agus tuartha de chiliméadair feithiclí agus féadfar iad a choigeartú le fachtóirí coibhéise lena bhfuil údar oibiachtúil amhail iad sin a leagtar amach i bpointe 4.';

(ii) i Roinn 4, cuirtear an méid seo a leanas in ionad an cheannteidil agus in ionad na chéad fhleisce:

'4. CION DE THRÁCHT FEITHICLÍ TROMSHAOTHAIR, FACHTÓIRÍ COIBHÉISE AGUS SÁSRA CEARTÚCHÁIN

– Bunófar ríomh na ndolaí ar chion iarbhír nó tuartha de chiliméadair feithiclí tromshaothair arna gcoigeartú, más inmhianaithe, le fachtóirí coibhéise, chun na costais mhéadaithe a bhaineann leis an mbonneagar a thógáil agus a dheisiú lena úsáid ag feithiclí tromshaothair a chur san áireamh mar is iomchuí.';

(c) Cuirtear an méid seo a leanas in ionad Iarscríbhinn IIIa:

'IARSCRÍBHINN IIIa

*ÍOSCHEANGLAIS MAIDIR LE MUIREAR COSTAS SEACHTRACH A THOBHACH*

Leagtar amach san Iarscríbhinn seo na híoscheanglais maidir le muirear costas seachtrach a thobhach agus, i gcás inarb iomchuí, maidir le huasmhuirear costas seachtrach a ríomh.

1. *Na codanna den ghréasán bóithre lena mbaineann*

Sonróidh an Ballstát go beacht an chuid sin nó na codanna sin den ghréasán bóithre aige a bheidh faoi réir muirear costas seachtrach.

I gcás ina bhfuil sé ar intinn ag Ballstát muirear costas seachtrach a thobhach i leith cuid nó codanna den ghréasán bóithre atá mar chuid dá chion féin den ghréasán tras-Eorpach agus dá mhótarbhealaí, agus i leith na coda sin nó na gcodanna sin amháin, roghnófar an chuid sin nó na codanna sin i ndiaidh measúnú a dhéanamh lena mbunófar an méid seo a leanas:

* déanfaidh feithiclí a bhaineann úsáid as na bóithre, i gcás ina gcuirtear an muirear costas seachtrach i bhfeidhm, damáiste níos mó don chomhshaol ná an damáiste a dhéantar ar an meán arna mheasúnú i gcomhréir le tuairisciú maidir le cáilíocht an aeir, fardail astaíochtaí náisiúnta, méideanna an tráchta agus, i gcás torainn, i gcomhréir le Treoir 2002/49/CE, nó
* dá ndéanfaí muirear costas seachtrach a fhorchur ar chodanna eile den ghréasán bóithre atá den chineál sin, d'fhéadfadh sin tionchar díobhálach a bheith aige ar an gcomhshaol nó ar shábháilteacht ar bhóithre, nó dá ndéanfaí muirear costas seachtrach a thobhach nó a bhailiú ina leith, bheadh an costas sin díréireach.

2. *Na feithiclí, na bóithre agus an tréimhse ama a chumhdaítear*

I gcás ina bhfuil sé ar intinn ag Ballstát muirir costas seachtrach níos airde a chur i bhfeidhm ná na luachanna tagartha a shonraítear in Iarscríbhinn IIIb, cuirfidh sé in iúl don Choimisiún aicmí na bhfeithiclí ar dá réir a n‑athróidh an muirear costas seachtrach. Cuirfidh sé in iúl don Choimisiún chomh maith suíomh na mbóithre atá faoi réir muirir costas seachtrach níos airde (dá ngairtear ‘bóithre fo-uirbeacha (lena n‑áirítear mótarbhealaí)’ anseo feasta), nó suíomh na mbóithre atá faoi réir muirir costas seachtrach níos ísle (dá ngairtear ‘bóithre idiruirbeacha (lena n‑áirítear mótarbhealaí)’ anseo feasta).

I gcás inarb infheidhme, cuirfidh sé in iúl don Choimisiún chomh maith na tréimhsí ama cruinne a chomhfhreagraíonn do thréimhse na hoíche ina bhféadfar muirear costas seachtrach níos airde i leith torainn a fhorchur chun núiseanna torainn níos mó a léiriú.

Maidir leis na bóithre a aicmiú ina mbóithre fo-uirbeacha (lena n‑áirítear mótarbhealaí) agus ina mbóithre idiruirbeacha (lena n‑áirítear mótarbhealaí), agus maidir le tréimhsí ama a shainiú, bunófar an méid sin ar chritéir oibiachtúla maidir le leibhéal neamhchosanta na mbóithre agus a gcomharsanachta ar an truailliú, amhail dlús daonra, an meán bliantúil maidir le truailliú aeir (go háirithe do PM10 agus NO2) agus an líon laethanta (do PM10) agus uaireanta (NO2) a shárófar teorainnluachanna arna mbunú faoi Threoir 2008/50/CE. Cuirfear na critéir a úsáidfear san fhógra.

3. *Suim an mhuirir*

Beidh feidhm ag an roinn seo i gcás ina bhfuil sé ar intinn ag Ballstát muirir costas seachtrach níos airde a chur i bhfeidhm ná na luachanna tagartha a shonraítear in Iarscríbhinn IIIb.

Maidir le gach aicme feithicle, cineál bóthair agus tréimhse ama, cinnfidh an Ballstát nó, i gcás inarb iomchuí, údarás neamhspleách suim shonrach aonair. Beidh an struchtúr muirearaithe dá thoradh sin trédhearcach, cuirfear in iúl don phobal é agus cuirfear ar fáil do gach úsáideoir é ar théarmaí comhionanna. Ba cheart an fhaisnéis sin a fhoilsiú go tráthúil sula gcuirfear chun feidhme é. Chun go dtuigfear cén dóigh a ríomhtar na míreanna éagsúla a bhaineann leis na costais sheachtracha, cuirfear gach paraiméadar, gach sonra agus gach faisnéis eile is gá ar fáil don phobal.

Agus na muirir á socrú, beidh an Ballstát nó, i gcás inarb iomchuí, údarás neamhspleách faoi threoir ag prionsabal na praghsála éifeachtúla ar praghas é atá gar do chostas imeallach sóisialta ar úsáid na feithicle ar a ngearrfar an muirear.


Socrófar an muirear i ndiaidh an riosca ar atreorú tráchta a mheas chomh maith le haon tionchar díobhálach ar shábháilteacht ar bhóithre, ar an gcomhshaol agus ar bhrú tráchta, agus i ndiaidh aon réitigh a mheas chun na rioscaí sin a mhaolú.

Déanfaidh an Ballstát nó, i gcás inarb iomchuí, údarás neamhspleách, faireachán ar éifeachtacht na scéime muirearaithe chun damáiste don chomhshaol de dheasca iompair de bhóthar a laghdú. Cuirfidh an Ballstát gach dhá bhliain, i gcás inarb iomchuí, an struchtúr muirearaithe agus suim shonrach an mhuirir a shocrófar le haghaidh aicme ar leith feithicle, cineál bóthair agus tréimhse ama in oiriúint do na hathruithe i soláthar agus éileamh an iompair.

**4.** **Míreanna a bhaineann le costais sheachtracha**

4.1. Costas a bhaineann le truailliú aeir de dheasca tráchta

I gcás ina bhfuil sé ar intinn ag Ballstát muirir costas seachtrach níos airde a chur i bhfeidhm ná na luachanna tagartha a shonraítear in Iarscríbhinn IIIb, ríomhfaidh an Ballstát nó, i gcás inarb iomchuí, údarás neamhspleách an costas inmhuirearaithe a bhaineann le truailliú aeir de dheasca tráchta tríd an bhfoirmle seo a leanas a chur i bhfeidhm:



más rud é:


|  |  |  |  |
| --- | --- | --- | --- |
| — | PCVij | = | costas de dheasca truailliú aeir i leith aicme feithicle i ar chineál bóthair j (euro/feithicil.ciliméadar) |
| — | EFik | = | fachtóir astaíochta truailleán k agus aicme feithicle i (gram/feithicil.ciliméadar) |
| — | PCjk | = | costas airgeadaíochta truailleán k le haghaidh cineál bóthair j (euro/gram) |

Beidh na fachtóirí astaíochta mar an gcéanna leo sin arna n‑úsáid ag an mBallstát chun na fardail astaíochtaí náisiúnta a bhunú dá bhforáiltear i dTreoir (AE) 2016/2284 ó Pharlaimint na hEorpa agus ón gComhairle maidir le hastaíochtaí náisiúnta truailleán áirithe san aer a laghdú\* (lena gceanglaítear úsáid Treoirleabhar EMEP/EEA maidir le Fardail Astaíochtaí\*\*). Déanfaidh an Ballstát nó, i gcás inarb iomchuí, údarás neamhspleách dá dtagraítear in Airteagal 7c(4), an costas airgeadaíochta a bhaineann le truailleáin a mheas, de réir modhanna a bhfuil bunús eolaíoch leo.

Féadfaidh an Ballstát nó, i gcás inarb iomchuí, údarás neamhspleách modhanna eile a bhfuil bunús eolaíoch leo a chur i bhfeidhm chun an luach ar na costais a bhaineann le truailliú aeir a ríomh agus úsáid á baint as sonraí a fhaightear de bharr truailleáin aeir a thomhas agus chun an luach áitiúil ar an gcostas airgeadaíochta a bhaineann le truailleáin aeir a ríomh.

4.2. Costas a bhaineann le truailliú aeir de dheasca tráchta

I gcás ina bhfuil sé ar intinn ag Ballstát muirir costas seachtrach níos airde a chur i bhfeidhm ná na luachanna tagartha a shonraítear in Iarscríbhinn IIIb, ríomhfaidh an Ballstát nó, i gcás inarb iomchuí, údarás neamhspleách an costas inmhuirearaithe a bhaineann le truailliú aeir de dheasca tráchta trí na foirmlí seo a leanas a chur i bhfeidhm:



más rud é:

|  |  |  |  |
| --- | --- | --- | --- |
| — | NCVj = |  | costas de dheasca torainn i leith feithicle amháin earraí troma ar chineál bóthair j (euro/feithicil.ciliméadar) |
| — | NCjk = |  | costas de dheasca torainn in aghaidh gach duine neamhchosanta ar chineál bóthair j do leibhéal torainn k (euro/duine) |
| — | POPk = |  | pobal neamhchosanta ar leibhéal laethúil torainn k in aghaidh gach ciliméadair (duine/ciliméadar) |
| — | WADT = |  | meántrácht laethúil ualaithe (coibhéis gluaisteáin paisinéirí) |
| — | go bhfuil a agus b |  | ina bhfachtóirí ualúcháin arna gcinneadh ag an mBallstát ar shlí go gcomhfhreagraíonn an meánmhuirear ualaithe de dheasca torainn in aghaidh gach ciliméadair feithicle do NCVj (laethúil). |

Baineann an truailliú torainn de dheasca tráchta le hiarmhairt an torainn ar shláinte na saoránach i ngiorracht don bhóthar.

Bainfear na sonraí maidir leis an bpobal atá neamhchosanta ar leibhéal torainn k as na léarscáileanna torainn straitéiseacha a dhréachtaítear faoi Airteagal 7 de Threoir 2002/49/CE ó Pharlaimint na hEorpa agus ón gComhairle \*\*\*.

Déanfaidh an Ballstát nó, i gcás inarb iomchuí, údarás neamhspleách, an costas in aghaidh gach duine neamhchosanta ar leibhéal torainn k a mheas, de réir modhanna a bhfuil bunús eolaíoch leo.

Is é a bheidh sa mheántrácht ualaithe laethúil fachtóir coibhéise ‘e’ idir feithiclí earraí troma agus gluaisteáin paisinéirí a gheofar ar bhonn leibhéil astaíochtaí torainn an mheánghluaisteáin agus na meánfheithicle earraí troma agus ag féachaint do Rialachán (AE) Uimh. 540/2014 ó Pharlaimint na hEorpa agus ón gComhairle an 16 Aibreán 2014 maidir le leibhéal na fuaime ó mhótarfheithiclí agus ó chórais tosta athsholáthair, agus lena leasaítear Treoir 2007/46/CE agus lena n‑aisghairtear Treoir 70/157/CEE.

Féadfaidh an Ballstát nó, i gcás inarb iomchuí, údarás neamhspleách, muirir idirdhealaithe a bhaineann le torann a bhunú chun úsáid feithiclí atá níos ciúine a chúiteamh ar choinníoll nach mbeidh aon idirdhealú in aghaidh feithiclí ó thíortha iasachta dá thoradh sin.

\_\_\_\_\_\_\_\_\_\_\_\_\_

\* Treoir (AE) 2016/2284 ó Рharlaimint na hЕorpa agus ón gComhairle an 14 Nollaig 2016 maidir le hastaíochtaí náisiúnta truailleán áirithe san aer a laghdú lena leasaítear Treoir 2003/35/CE agus lena n‑aisghairtear Treoir 2001/81/CE (IO L 344, 17.12.2016, lch. 1).

\*\* Modheolaíocht na Gníomhaireachta Eorpaí Comhshaoil: http://www.eea.europa.eu//publications/emep-eea-guidebook-2016

\*\*\* Treoir 2002/49/CE ó Pharlaimint na hEorpa agus ón gComhairle an 25 Meitheamh 2002 maidir le torann comhshaoil a mheasúnú agus a bhainistiú (IO L 189, 18.7.2002, lch. 12).";

(d) Cuirtear an méid seo a leanas in ionad Iarscríbhinn IIIb:

'IARSCRÍBHINN IIIb

**LUACHANNA TAGARTHA AN MHUIRIR COSTAS SEACHTRACH**

Leagtar amach san Iarscríbhinn luachanna tagartha an mhuirir costas seachtrach, lena n‑áirítear an costas atá le truailliú aeir agus torainn.

*Tábla 1:*  *luachanna tagartha an mhuirir costas seachtrach le haghaidh feithiclí earraí troma*

|  |  |  |  |
| --- | --- | --- | --- |
| **Aicme feithicle** | **cent/feithicil-ciliméadar** | **Fo-uirbeach(1)** | **Idiruirbeach(2)** |
| Feithicil earraí troma ag a bhfuil uas-ollmheáchan ualaithe incheadaithe  atá níos lú ná 14 thona  nó ar a bhfuil dhá acastóir | EURO 0 | 13,3 | 8,3 |
| EURO I | 9,1 | 5,4 |
| EURO II | 8,8 | 5,4 |
| EURO III | 7,7 | 4,3 |
| EURO IV | 5,9 | 3,1 |
| EURO V | 5,7 | 1,9 |
| EURO VI | 3,2 | 0,6 |
| Ar lú an truailliú uaithi ná EURO VI | 2,5 | 0,3 |
| Feithicil earraí troma ag a bhfuil uas-ollmheáchan ualaithe incheadaithe  idir 14 thona agus 28 dtona  nó ar a bhfuil trí acastóir | EURO 0 | 23,3 | 15,1 |
| EURO I | 16,4 | 10,1 |
| EURO II | 15,7 | 10,0 |
| EURO III | 13,5 | 8,2 |
| EURO IV | 9,5 | 5,7 |
| EURO V | 8,9 | 3,7 |
| EURO VI | 3,6 | 0,8 |
| Ar lú an truailliú uaithi ná EURO VI | 2,5 | 0,3 |
| Feithicil earraí troma ag a bhfuil uas-ollmheáchan ualaithe incheadaithe  idir 28 dtona agus 40 tona  nó ar a bhfuil ceithre acastóir | EURO 0 | 30,4 | 19,7 |
| EURO I | 22,6 | 13,9 |
| EURO II | 21,3 | 13,9 |
| EURO III | 17,8 | 11,2 |
| EURO IV | 12,2 | 7,7 |
| EURO V | 9,2 | 4,0 |
| EURO VI | 3,5 | 0,8 |
| Ar lú an truailliú uaithi ná EURO VI | 2,5 | 0,3 |
| Feithicil earraí troma ag a bhfuil uas-ollmheáchan ualaithe incheadaithe  atá os cionn 40 tona  nó ar a bhfuil níos mó ná 5 acastóir | EURO 0 | 43,0 | 28,6 |
| EURO I | 31,5 | 19,8 |
| EURO II | 29,2 | 19,4 |
| EURO III | 24,0 | 15,6 |
| EURO IV | 16,2 | 10,6 |
| EURO V | 9,8 | 4,7 |
| EURO VI | 3,6 | 1,0 |
| Ar lú an truailliú uaithi ná EURO VI | 2,5 | 0,3 |

Ciallaíonn (1) ''fo-uirbeach'' limistéir ina bhfuil dlús daonra idir 150 agus 900 cónaitheoir/km2 (dlús daonra airmheánach dar méid 300 cónaitheoir/km2).

(2) Ciallaíonn ''idiruirbeach'' limistéir ina bhfuil dlús daonra faoi bhun 150 cónaitheoir/km2.

*Tábla 2: luachanna tagartha an mhuirir costas seachtrach le haghaidh cóistí*

|  |  |  |  |
| --- | --- | --- | --- |
| **Aicme feithicle** | **cent/feithicil-ciliméadar** | **Fo-uirbeach(1)** | **Idiruirbeach(2)** |
| Cóiste ag a bhfuil uas-ollmheáchan ualaithe incheadaithe 18 dtona  nó ar a bhfuil dhá acastóir | EURO 0 | 20,3 | 13,1 |
| EURO I | 16,0 | 10,4 |
| EURO II | 15,6 | 9,9 |
| EURO III | 13,9 | 8,5 |
| EURO IV | 10,0 | 5,7 |
| EURO V | 9,0 | 5,0 |
| EURO VI | 2,8 | 0,8 |
| Ar lú an truailliú uaithi ná EURO VI | 1,4 | 0,2 |
| Cóiste ag a bhfuil uas-ollmheáchan ualaithe incheadaithe os cionn 18 dtona  nó ar a bhfuil trí acastóir nó níos mó | EURO 0 | 24,9 | 16,2 |
| EURO I | 19,2 | 12,3 |
| EURO II | 18,5 | 12,0 |
| EURO III | 15,7 | 9,8 |
| EURO IV | 10,6 | 6,6 |
| EURO V | 10,2 | 5,2 |
| EURO VI | 2,8 | 0,8 |
| Ar lú an truailliú uaithi ná EURO VI | 1,4 | 0,2 |

Ciallaíonn (1) ''fo-uirbeach'' limistéir ina bhfuil dlús daonra idir 150 agus 900 cónaitheoir/km2 (dlús daonra airmheánach dar méid 300 cónaitheoir/km2).

(2) Ciallaíonn ''idiruirbeach'' limistéir ina bhfuil dlús daonra faoi bhun 150 cónaitheoir/km2.

Féadfar luachanna Thábla 1 agus Thábla 2 a iolrú faoi fhachtóir suas le 2 i gceantair shléibhe agus i ngiorracht do cheirtleáin a mhéid a bhfuil údar leis sin i ngeall ar scaipeadh níos ísle, ar ghrádán bóithre, airde nó inbhéartuithe teochta.';

(e) in Iarscríbhinn IV, cuirtear an méid seo a leanas in ionad an tábla dar ceannteideal 'Feithicil leantóirchúpláilte (feithiclí altacha agus traenacha bóthair)':

'Feithiclí leantóirchúpláilte (feithiclí altacha agus traenacha bóthair)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Acastóirí tiomána le haerchrochadh nó a gcoibhéis aitheanta | | | | Córais aerchrochta acastóra tiomána eile | | | | Aicme damáiste | |
| Líon acastóirí agus oll-uasmheáchan ualaithe incheadaithe (i dtonaí) | | | | Líon acastóirí agus oll-uasmheáchan ualaithe incheadaithe (i dtonaí) | | | |  | |
| Nach lú ná | | Ar lú ná | | Nach lú ná | | | Ar lú ná |  | |
| *2 + 1 acastóir* | | | | | | | |  | |
| 7,5  12  14  16  18  20  22  23  25 | | 12  14  16  18  20  22  23  25  28 | | 7,5  12  14  16  18  20  22  23  25 | | | 12  14  16  18  20  22  23  25  28 | I | |
| *2 + 2 acastóir* | | | | | | | |  | |
| 23  25  26  28 | | 25  26  28  29 | | 23  25  26  28 | | | 25  26  28  29 |  | |
| 29 | | 31 | | 29 | | | 31 | II | |
| 31 | | 33 | | 31 | | | 33 |  | |
| 33  36 | | 36  38 | | 33 | | | 36 | III | |
| *2 + 3 acastóir* | | | | | | | | II | |
| 36  38 | | 38  40 | | 36 | | | 38 |  | |
|  | |  | | 38 | | | 40 | III | |
| *3 + 2 acastóir* | | | | | | | | II | |
| 36  38 | | 38  40 | | 36 | | | 38 |  | |
|  | |  | | 38  40 | | | 40  44 | III | |
| 40 | | 44 | |  | | |  |  | |
| *3 + 3 acastóir* | | | | | | | |  | |
| 36  38 | | 38  40 | | 36 | | | 38 | I | |
|  | |  | | 38 | | | 40 | II | |
| 40 | | 44 | | 40 | | | 44 |  | |
| *7 n‑acastóir* | | | | | | | | | | |
| 40 | 50 | | 40 | | | 50 | | | II | |
| 50 | 60 | | 50 | | | 60 | | | III | |
| 60 |  | | 60 | | |  | | |
| *8 nó 9 n‑acastóir* | | | | | | | | | | |
| 40 | 50 | | | | 40 | 50 | | | I | |
| 50 | 60 | | | | 50 | 60 | | | II | |
| 60 | | | | | 60 | | | | III'; | |

(2) cuirtear isteach Iarscríbhinn V, Iarscríbhinn VI agus Iarscríbhinn VII mar a leanas:

*'IARSCRÍBHINN V*

**ÍOSCHEANGLAIS MAIDIR LE MUIREAR BRÚ TRÁCHTA A THOBHACH**

Leagtar amach san Iarscríbhinn seo íoscheanglais maidir le muirear brú tráchta a thobhach.

1.    **Na codanna den ghréasán faoi réir muirearú brú tráchta, feithiclí agus tréimhsí ama a chumhdaítear**

Sonróidh na Ballstáit an méid seo a leanas go beacht:

(a) an chuid nó na codanna dá ngréasán atá mar chuid dá gcion féin den ghréasán bóithre tras-Eorpach agus dá mótarbhealaí dá dtagraítear in Airteagal 7(1), atá faoi réir muirear brú tráchta, i gcomhréir le hAirteagal 7da(1) agus (3).

(b) codanna den ghréasán atá faoi réir muirear brú tráchta a aicmiú mar "uirbeach" agus "neamhuirbeach". Bainfidh na Ballstáit úsáid as na critéir a leagtar amach i dTábla 1 chun aicmiú gach stráice bóthair a chinneadh.

*Tábla 1: Critéir maidir le bóithre ar an ngréasán dá dtagraítear i bpointe (a) a aicmiú mar 'uirbeach' agus 'neamhuirbeach'*

|  |  |
| --- | --- |
| **Catagóir bóthair** | **Critéar aicmiúcháin** |
| 'uirbeach' | Codanna den ghréasán atá laistigh de cheirtleáin ina bhfuil daonra 250,000 cónaitheoir nó níos mó |
| 'neamhuirbeach' | Codanna den ghréasán nach bhfuil cáilithe mar 'uirbeach' |

(c) na tréimhsí ina bhfuil an muirear á chur i bhfeidhm, le haghaidh gach stráice ar leith. I gcás ina mbeidh leibhéil dhifriúla muirir á gcur i bhfeidhm le linn na tréimhse muirearaithe, sonróidh na Ballstáit go soiléir tús agus deireadh gach tréimhse ina bhfuil muirear sonrach á chur i bhfeidhm.

Bainfidh na Ballstáit úsáid as na fachtóirí coibhéise dá bhforáiltear i dTábla 2 chun an coibhneas a bhunú idir leibhéil na muirear le haghaidh catagóirí feithiclí difriúla:

*Tábla 2: Fachtóirí coibhéise maidir leis an gcoibhneas idir leibhéil muirear brú tráchta le haghaidh catagóirí feithiclí difriúla a bhunú*

|  |  |
| --- | --- |
| **Catagóir feithicle** | **Fachtóir coibhéise** |
| Feithiclí saothair éadroim | 1 |
| Feithiclí earraí troma dochta | 1.9 |
| Busanna agus cóistí | 2.5 |
| Feithiclí earraí troma altacha | 2.9 |

2.    **Suim an mhuirir**

Maidir le gach catagóir feithicle, stráice bóthair agus tréimhse ama, cinnfidh an Ballstát nó, i gcás inarb iomchuí, údarás neamhspleách suim shonrach aonair, arna socrú i gcomhréir le Roinn 1 den Iarscríbhinn seo, agus an luach uasta comhfhreagrach a leagtar amach sa tábla in Iarscríbhinn VI á chur san áireamh. Beidh an struchtúr muirearaithe dá thoradh sin trédhearcach, cuirfear in iúl don phobal é agus cuirfear ar fáil do gach úsáideoir é ar théarmaí comhionanna.

Foilseoidh an Ballstát an méid uile seo a leanas go tráthúil sula gcuirfidh sé muirear brú tráchta chun feidhme:

(a) bunaítear gach paraiméadar, gach sonra agus gach faisnéis eile is gá chun go dtuigfear cén dóigh a ndéantar bóithre agus feithiclí a aicmiú agus tréimhsí ina gcuirfear an muirear i bhfeidhm a chinneadh;

(b) an tuairisc iomlán ar mhuirir brú tráchta arna gcur i bhfeidhm ar gach catagóir feithicle ar gach stráice bóthair agus agus do gach tréimhse ama.

Cuirfidh na Ballstáit gach faisnéis a bheidh le foilsiú de bhun phointe (a) agus phointe (b) ar fáil don Choimisiún.

Socrófar an muirear i ndiaidh an riosca ar atreorú tráchta a mheas chomh maith le haon tionchar díobhálach ar shábháilteacht ar bhóithre, ar an gcomhshaol agus ar bhrú tráchta, agus i ndiaidh aon réitigh a mheas chun na rioscaí sin a mhaolú, agus ina dhiaidh sin amháin.

Déanfaidh an Ballstát nó, i gcás inarb iomchuí, údarás neamhspleách, faireachán ar éifeachtacht na scéime muirearaithe chun brú tráchta a laghdú. Cuirfidh an Ballstát gach bliain, i gcás inarb iomchuí, an struchtúr muirearaithe, an tréimhse muirearaithe nó na tréimhsí muirearaithe agus suim shonrach an mhuirir arna socrú le haghaidh gach catagóire ar leith feithicle, cineál bóthair agus tréimhse in oiriúint do na hathruithe i soláthar agus éileamh an iompair.

*Iarscríbhinn VI*

**UASLEIBHÉAL AN MHUIRIR BRÚ TRÁCHTA**

Leagtar amach san Iarscríbhinn seo uasleibhéal an mhuirir brú tráchta.

Cuirfear na huasleibhéil dá bhforáiltear sa tábla thíos i bhfeidhm ar fheithiclí saothair éadroim. Bunófar muirir le haghaidh catagóirí feithiclí eile tríd an muirear a chuirtear i bhfeidhm ar fheithiclí saothair éadroim a iolrú faoi na fachtóirí dá bhforáiltear sa tábla in Iarscríbhinn V.

|  |  |  |
| --- | --- | --- |
| **cent/feithicil-ciliméadar** | **Uirbeach** | **Neamhuirbeach** |
| Mótarbhealaí | 67 | 34 |
| Príomhbhóithre | 198 | 66 |

*Tábla: Uasleibhéal an mhuirir brú tráchta le haghaidh feithiclí saothair éadroim*

*Iarscríbhinn VII*

**ÉAGSÚLACHT NA nDOLAÍ AGUS NA MUIREAR AR ÚSÁIDEOIRÍ LE hAGHAIDH FEITHICLÍ SAOTHAIR ÉADROIM**

Sonraítear san Iarscríbhinn seo na catagóirí astaíochtaí ar dá réir a ndéanfar idirdhealú idir dolaí agus muirir ar úsáideoirí.

Déanfar astaíochtaí truailleán a thomhas i gcomhréir le Rialachán (AE) .../...\* ón gCoimisiún.

Cuirfear na rátaí níos ísle ar aon ghluaisteán paisinéirí agus feithicil tráchtála éadrom le hastaíochtaí CO2 sonracha mar a thomhaistear i gcomhréir le Rialachán (CE) Uimh. 715/2007 ó Pharlaimint na hEorpa agus ón gComhairle\*\*, atá faoi bhun na leibhéal a chomhfhreagraíonn do spriocanna flít infheidhme ar fud an Aontais Eorpaigh a leagtar amach i Rialachán (CE) Uimh. 443/2009 ó Pharlaimint na hEorpa agus ón gComhairle\*\*\* agus Rialachán (AE) Uimh. 510/2011 ó Pharlaimint na hEorpa agus ón gComhairle\*\*\*\*.

*Tábla: catagóirí astaíochtaí le haghaidh feithiclí saothair éadroim*

|  |  |  |  |  |
| --- | --- | --- | --- | --- |
| **Fachtóir comhréireachta** | **1.5-2.1** | **1-1.5** | **faoi bhun 1** | **Feithiclí atá saor ó astaíochtaí** |
| **Muirear in aghaidh km** | 10 % faoi bhun an ráta is airde | 20 % faoi bhun an ráta is airde | 30 % faoi bhun an ráta is airde | 75 % faoi bhun an ráta is airde |

\_\_\_\_\_\_\_\_\_\_\_\_\_\_\_\_\_\_

\* RIALACHÁN (AE) …/… an XXX ÓN gCOIMISIÚN lena leasaítear Rialachán (AE) 2017/xxx ón gCoimisiún agus Treoir 2007/46/CE ó Pharlaimint na hEorpa agus ón gComhairle i dtaca le fíorastaíochtaí ó fheithiclí éadroma paisinéirí agus tráchtála (Euro 6) [RDE 3] (IO L …, ……..2017, lch. …).

\*\* Rialachán (CE) Uimh. 715/2007 ó Pharlaimint na hEorpa agus ón gComhairle an 20 Meitheamh 2007 maidir le cineálcheadú mótarfheithiclí i dtaca le hastaíochtaí ó fheithiclí éadroma paisinéirí agus tráchtála (Euro 5 agus Euro 6) agus maidir le rochtain ar fhaisnéis faoi dheisiú agus faoi chothabháil feithiclí (IO L 171, 29.6.2007, lch. 1).

\*\*\* Rialachán (CE) Uimh. 443/2009 ó Pharlaimint na hEorpa agus ón gComhairle an 23 Aibreán 2009 lena socraítear na caighdeáin feidhmíochta maidir le hastaíochtaí do ghluaisteáin nua paisinéirí mar chuid de chur chuige comhtháite an Chomhphobail chun astaíochtaí CO2 ó fheithiclí saothair éadroim a laghdú (IO L 140, 5.6.2009, lch. 1).

\*\*\*\* Rialachán (CE) Uimh. 443/2009 ó Pharlaimint na hEorpa agus ón gComhairle an 23 Aibreán 2009 lena socraítear na caighdeáin feidhmíochta maidir le hastaíochtaí do ghluaisteáin nua paisinéirí mar chuid de chur chuige comhtháite an Chomhphobail chun astaíochtaí CO2ó fheithiclí saothair éadroim a laghdú (IO L 140, 5.6.2009, lch. 1).'.